laion/Wikipedia-Exotic huggingface dataset:
טביעת אצבע ציבורית

בקריפטוגרפיה, טביעת אצבע ציבורית היא מפתח ציבורי מקוצר, המשמש לזיהוי מפתח ציבורי ארוך יותר. טביעת האצבע המקוצרת נוצרת באמצעות החלת פונקציית גיבוב קריפטוגרפית על המפתח הציבורי הארוך. טביעת אצבע ציבורית נוצרת בדרך כלל במספר שלבים. ראשית יש לייצר מפתח ציבורי. למפתח זה אפשר להצמיד מידע נוסף, כמו גרסת פרוטוקול ה-PGP בה יש להשתמש, או תעודת X.509 של בעל המפתח. מפתח ציבורי המופק במערכת RSA הוא באורך של 1024 סיביות או יותר. לאחר יצירת מפתח ציבורי, עם אפשרות למידע נלווה, ניתן להפיק ממנו טביעת אצבע ציבורית באמצעות הפעלת פונקציית גיבוב קריפטוגרפית כמו SHA-1 או SHA-2. בדרך כלל טביעת אצבע ציבורית היא באורך של 128 או 160 סיביות, והיא מוצגת כרצף קבוצות תווים בבסיס הקסדצימלי. לדוגמה, טביעת אצבע בת 128 סיביות יכולה להיות מוצגת באופן הבא: 43: 51: 43: a1: b5: fc: 8b: b7: 0a: 3a: a9: b1: 0f: 66: 73: a8 טביעות אצבע ציבורית יכולה לשמש לצורכי אימות זהות. לדוגמה, אם אליס מקבלת מבוב מפתח ציבורי ומעוניינת לוודא שהוא אכן שייך לבוב, היא יכולה לבקש ממנו את טביעת האצבע הציבורית שלו ולוודא שהיא מתאימה למפתח. ניתן לאתר טביעת אצבע ציבורית באמצעות מנוע חיפוש, כדי לוודא שהמפתח הציבורי בו משתמשים אכן שייך לשולח ולא הוחדר באופן זדוני, למשל במקרה של התקפת אדם בתווך. אחד היישומים של טביעת אצבע ציבורית הוא הזדהות באמצעות OpenSSH בגרסאות השרת של Microsoft Windows. האיום העיקרי על טביעת אצבע ציבורית הוא "תקיפת דגימה מוקדמת (אנ')" ("preimage attack"), במהלכה התוקף מגדיר שני מפתחות ציבוריים שמתאימים לטביעת אצבע אחת. במקרה כזה התוקף יכול להתחזות לאדם אחר. הוא יכול להציג את המפתח הציבורי שלו ולומר "שימו לב, טביעת האצבע מתאימה". בפועל, מקרים אלה נדירים. איום משני הוא התקפת התנגשויות. במקרה זה התוקף בונה זוגות מפתחות ציבוריים המתאימים לטביעת האצבע הציבורית שלו. זוהו מספר התקפות כאלה שגרמו לתקלות מערכתיות שונות. ייתכן כי איומים אלה יגרמו לשימוש גובר בפונקציות גיבוב קריפטוגרפיות חדישות יותר, כגון SHA-256. Key-based authentication in OpenSSH for Windows, באתר מיקרוסופט, ‏8 במאי 2022 (באנגלית).
יחסי מיאנמר – סן מרינו

יחסי מיאנמר–סן מרינו הם היחסים הדיפלומטיים שבין הרפובליקה של איחוד מיאנמר לבין הרפובליקה המרוממת של סן מרינו. שתי המדינות לא מקיימות יחסים דיפלומטיים ישירים, אולם מקיימות יחסים דיפלומטיים עקיפים, בין השאר באמצעות שגריר סן מרינו לאיגוד מדינות דרום-מזרח אסיה, שבו חברה גם מיאנמר, אשר מונה לראשונה באוקטובר 2017. מדיה וקבצים בנושא יחסי מיאנמר – סן מרינו בוויקישיתוף First ambassador of San Marino presents credentials to ASEAN באתר ASEAN‏, 11 באוקטובר 2017 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
פרנקו אקוסטה

פרנקו אקוסטה מצ'אדו (בספרדית: Franco Acosta Machado; ‏ 5 במרץ 1996 – 6 במרץ 2021) היה כדורגלן אורוגוואי ששיחק בעמדת החלוץ. אקוסטה נולד במונטווידאו שבאורוגוואי, ובשנת 2009 הצטרף למחלקת הנוער של פניקס. ב-23 בנובמבר 2013 ערך את הופעת הבכורה שלו בקבוצה הבוגרת של המועדון, בהפסד 1-0 לליברפול מונטווידאו במסגרת ליגת העל האורוגוואית. הוא ערך 20 הופעות ליגה במדי המועדון, בהן הבקיע שלושה שערים. ב-19 בינואר 2015 חתם אקוסטה על חוזה לחמש עונות וחצי בוויאריאל מלה ליגה, והחל לשחק בקבוצת המילואים של המועדון. בהמשך הושאל לראסינג סנטנדר מהליגה הספרדית השלישית, ולבוסטון ריבר ופלאסה קולוניה מליגת העל האורוגוואית. בסוף שנת 2019 עזב אקוסטה את ויאריאל ונשאר ללא קבוצה, עד שב-10 באוגוסט 2020 חתם באתנאס מליגת המשנה האורוגוואית. ב-6 במרץ 2021, יום לאחר יום הולדתו ה-25, נעלם אקוסטה לאחר שניסה לעזור לאחיו לחצות בשחייה את נהר ארויו פנדו (אנ'). ב-8 במרץ, יומיים לאחר מכן, התגלתה גופתו ונקבע מותו. פרנקו אקוסטה, ברשת החברתית פייסבוק פרנקו אקוסטה, ברשת החברתית אקס (טוויטר) פרנקו אקוסטה, ברשת החברתית אינסטגרם פרנקו אקוסטה, באתר Transfermarkt פרנקו אקוסטה, באתר Soccerway פרנקו אקוסטה, באתר BDFutbol פרנקו אקוסטה, באתר WorldFootball.net פרנקו אקוסטה, באתר FootballDatabase.eu Liverpool sigue de buena racha באתר Ovación, ‏ 23 בנובמבר 2013 (בספרדית) Un delantero de proyección באתר הרשמי של ויאריאל, 19 בינואר 2015 (בספרדית) El Racing abre el mercado con el uruguayo Franco Acosta באתר Cadena SER, ‏ 15 בינואר 2018 (בספרדית) Plaza suma dos refuerzos más para el primer equipo באתר הרשמי של פלאסה קולוניה, ‏ 19 בינואר 2020 (בספרדית) Encontraron el cuerpo de Franco Acosta, que había desaparecido en el arroyo Pando באתר El Observador, ‏ 8 במרץ 2021 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרנקו אקוסטה".
יחסי סן מרינו – קירגיזסטן

יחסי סן מרינו–קירגיזסטן הם היחסים הדיפלומטיים שבין הרפובליקה המרוממת של סן מרינו לבין הרפובליקה הקירגיזית. שתי המדינות כוננו יחסים דיפלומטיים ב-20 בספטמבר 2004. בספטמבר 2019 הסמיכה קירגיזסטן את נציגותה לאו"ם בז'נבה, שווייץ שתייצג אותה גם בסן מרינו. קירגיזסטן מיוצגת בסן מרינו באמצעות נציגותה לאו"ם בז'נבה, שווייץ. סן מרינו אינה מיוצגת בקירגיזסטן לא בדרג השגרירות ולא בדרג הקונסוליה. מדיה וקבצים בנושא יחסי סן מרינו – קירגיזסטן בוויקישיתוף כינון יחסים דיפלומטיים באתר משרד החוץ הקירגיזי Ambassador of Kyrgyzstan to San Marino appointed באתר ‏, 26 בספטמבר 2019 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
נבחרת גביע הפדרציה של קזחסטן

נבחרת גביע הפדרציה של קזחסטן היא נבחרת הטניס של קזחסטן המשחקת בגביע הפדרציה העולמי ומורכבת משחקניות הטניס הבכירות שלה. הנבחרת משחקת בגביע הפדרציה החל משנת 1995. לפני זה טניסאיות קזחיות היו חלק של נבחרת ברית המועצות. נכון לשנת 2022 שיחקה דרום אפריקה מאז תחילת השתתפותה בגביע הפדרציה 101 משחקים בינלאומיים, בהם ניצחה 53 מפגשים. בגביע בילי ג'ין קינג 2022 הנבחרת שיחקה במשחקי הגמר. שיפור בביצועי הנבחרת נרשם לאחר השתלבותה של ילנה ריבאקינה בסגל. הדירוג הנוכחי של נבחרת קזחסטן בדירוג נבחרות הנשים של גביע הפדרציה, הוא המקום ה-13 בעולם, נכון ל-15 באפריל 2024, עלייה של 4 מקומות לעומת דירוג קודם. 1995: בית אזורי אסיה/אוקיאניה 1996: בית אזורי אסיה/אוקיאניה 1997: בית אזורי אסיה/אוקיאניה 1998: בית אזורי אסיה/אוקיאניה 1999: בית אזורי אסיה/אוקיאניה 2000: בית אזורי אסיה/אוקיאניה 2001: בית אזורי אסיה/אוקיאניה 2002: בית אזורי אסיה/אוקיאניה 2003: בית אזורי אסיה/אוקיאניה 2004: בית אזורי אסיה/אוקיאניה 2005: בית אזורי אסיה/אוקיאניה 2006: בית אזורי אסיה/אוקיאניה 2007: בית אזורי אסיה/אוקיאניה 2008: בית אזורי אסיה/אוקיאניה 2009: בית אזורי אסיה/אוקיאניה 2010: בית אזורי אסיה/אוקיאניה 2011: בית אזורי אסיה/אוקיאניה 2012: בית אזורי אסיה/אוקיאניה 2013: בית אזורי אסיה/אוקיאניה 2014: בית אזורי אסיה/אוקיאניה 2015: בית אזורי אסיה/אוקיאניה 2016: בית אזורי אסיה/אוקיאניה 2017: בית אזורי אסיה/אוקיאניה 2018: בית אזורי אסיה/אוקיאניה 2019: בית אזורי אסיה/אוקיאניה 2020-21: משחקי עלייה למשחקי הגמר 2022: משחקי הגמר מדיה וקבצים בנושא נבחרת גביע הפדרציה של קזחסטן בוויקישיתוף נבחרת טניס הנשים של רומניה - דף הנבחרת מאתר גביע הפדרציה דירוג נבחרות הנשים של גביע הפדרציה באתר הפדרציה הבינלאומית לטניס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
יחסי סן מרינו – סרי לנקה

יחסי סן מרינו–סרי לנקה הם היחסים הדיפלומטיים שבין הרפובליקה המרוממת של סן מרינו לבין הרפובליקה הדמוקרטית הסוציאליסטית של סרי לנקה. שתי המדינות כוננו יחסים דיפלומטיים ב-7 ביוני 2012. שתי המדינות נהנות משיתוף פעולה הדוק בפורומים רב-צדדיים, במיוחד באו"ם ובסוכנויות מיוחדות כבר כמה עשורים. שתי המדינות ממשיכות לבחון דרכים לחזק עוד יותר את היחסים הבילטרליים בתחומים של שיתוף פעולה מועיל הדדי. הפגישה הרשמית הראשונה בין שני שרי החוץ של סרי לנקה וסן מרינו התקיימה בשנת 2012 יחד עם החתימה על ההסכם על כינון יחסים דיפלומטיים. סרי לנקה מייצאת ביגוד לסן מרינו ומייבאת ממנה מוצרים כימיים. סרי לנקה מיוצגת בסן מרינו באמצעות שגרירותה ברומא, איטליה. סן מרינו אינה מיוצגת בסרי לנקה לא בדרג השגרירות ולא בדרג הקונסוליה. מדיה וקבצים בנושא יחסי סן מרינו – סרי לנקה בוויקישיתוף כינון יחסים דיפלומטיים באתר משרד החוץ של סרי לנקה סן מרינו באתר משרד החוץ של סרי לנקה
יחסי פקיסטן–קמבודיה

יחסי פקיסטן–קמבודיה הם יחסי החוץ בין הרפובליקה האסלאמית של פקיסטן לממלכת קמבודיה. קמבודיה הכירה בפקיסטן ב-26 באוגוסט 1947, וב-18 בינואר 1957 כוננו שתי המדינות יחסים דיפלומטיים. אחד הסימנים הראשונים לחיזוק היחסים הגיע באפריל 2004, כאשר פקיסטן וקמבודיה הסכימו לקדם ולפתח יחסים רב-צדדיים למען יציבות, שלום וביטחון בדרום אסיה, דרום-מזרח אסיה ובמובן הרחב יותר לכל אזור אסיה פסיפיק. ממשלת פקיסטן התחייבה להכשיר מספר רב של סטודנטים קמבודיים לצורך קבלת הכשרה במוסדות שונים של תעופה אזרחית וכוחות הגנה בפקיסטן. פקיסטן מחזיקה בקמבודיה שגרירות בפנום פן. קמבודיה מיוצגת בפקיסטן באמצעות שגרירותה בניו דלהי, הודו, ובנוסף מחזיקה קונסוליית כבוד בלאהור. מדיה וקבצים בנושא יחסי פקיסטן–קמבודיה בוויקישיתוף Business Recorder. "Cambodian Consulate General office opened". נבדק ב-2011-08-22.
יחסי בלארוס–פקיסטן

יחסי בלארוס–פקיסטן הם היחסים הנוכחיים וההיסטוריים בין בלארוס לפקיסטן. פקיסטן הייתה אחת המדינות הראשונות שהכירו בבלארוס לאחר פירוק ברית המועצות ב-1991. פקיסטן ובלארוס יזמו מיזמים משותפים (JVs) בתעשיות הטקסטיל, התרופות והתאורה, תוך שיתוף טכנולוגיות האחת עם השנייה. היבוא של פקיסטן מבלארוס עמד על 42.65 מיליון דולר וכלל בעיקר טרקטורים (62.04%), חוטים מלאכותיים (13.01%) וצמיגי גומי (8.06%). בלארוס שיבחה את תפקידה ומאמציה של פקיסטן בהבאת שלום ויציבות לעולם על ידי מאבק בטרור והציעה את תמיכתה המלאה של ארצו במאבק זה. נשיא בלארוס אלכסנדר לוקשנקו ביקר בפקיסטן ב-29 במאי 2015 בביקור ממלכתי בן יומיים ושוב ב-4 באוקטובר 2016. הנשיא לוקשנקו קיים פגישות עם ממנון חוסיין ונוואז שריף במהלך ביקורו, ונחתמו מספר הסכמים ומזכרי הבנות חשובים בין שתי המדינות. ב-11 באוגוסט 2015 ערך ראש ממשלת פקיסטן ביקור ממלכתי בן יומיים בבלארוס. ראש ממשלת פקיסטן עימראן ח'אן פגש את הנשיא לוקשנקו בשולי ארגון שאנגחאי לשיתוף פעולה שנערך בבישקק, קירגיזסטן ב-14 ביוני 2019. שני ראשי המדינות הסכימו לקיים יותר חילופי דברים פוליטיים ולהגביר את שיתוף הפעולה הכלכלי, המסחרי וההשקעות. פקיסטן ובלארוס חתמו על מספר הסכמים ומזכרי הבנות (MoUs) כדי לחזק את הקשרים הרב-גוניים ביניהן במיוחד בתחומי המסחר, החינוך והתרבות. פקיסטן מחזיקה בבלארוס שגרירות במינסק. בלארוס מחזיקה בפקיסטן שגרירות באסלאמאבאד. מדיה וקבצים בנושא יחסי בלארוס–פקיסטן בוויקישיתוף "Enhancing trade: Pakistan, Belarus agree on joint ventures". The Express Tribune. 9 באוגוסט 2015. ארכיון מ-19 במרץ 2016. נבדק ב-12 בינואר 2016. {{cite news}}: (עזרה) Islam, Tatheer (11 באוגוסט 2015). "Belarus lauds Pakistan's efforts in bringing peace to world". SAMAA TV. ארכיון מ-4 במרץ 2016. נבדק ב-12 בינואר 2016. {{cite news}}: (עזרה) "Pakistan, Belarus vow to enhance bilateral ties". Dawn. 29 במאי 2015. ארכיון מ-4 במרץ 2016. נבדק ב-12 בינואר 2016. {{cite news}}: (עזרה) Haider, Irfan (10 באוגוסט 2015). "Pakistan, Belarus sign multiple MoUs". Dawn. ארכיון מ-4 במרץ 2016. נבדק ב-12 בינואר 2016. {{cite news}}: (עזרה) "Belarus visit to strengthen mutual ties: PM Nawaz Sharif". Dunya News. 11 באוגוסט 2015. ארכיון מ-22 בינואר 2018. נבדק ב-12 בינואר 2016. {{cite news}}: (עזרה) "PM Imran meets President of Belarus Alexander Lukashenko". www.radio.gov.pk (באנגלית). נבדק ב-2019-06-14. "Enhancing bilateral ties: Pakistan, Belarus sign 14 MoUs". The Express Tribune. 10 באוגוסט 2015. ארכיון מ-21 בינואר 2016. נבדק ב-12 בינואר 2016. {{cite news}}: (עזרה)
פוטמוניים

הפוטמוניים (שם מדעי: Potamidae) היא משפחה של סרטני מים מתוקים אמיתיים. המינים במשפחה זו מבלים את כל מחזור חייהם במים מתוקים, שלא כמו סרטנים אחרים אשר חוזרים לים לשם רבייה. השוני בהרגלי הרבייה מכתיב אפיונים נוספים: הנקבה מטילה כמות קטנה יחסית של ביצים, מאות בודדות לעומת אלפים אצל סרטנים המטילים את ביציהם במי ים. הביצים עצמן גדולות יותר, 1 מ"מ לעומת 0.3 מ"מ וכן הצאצאים הבוקעים מהן מתפתחים ישירות לבוגרים ללא שלבי ביניים. סרטן הנחלים מדיה וקבצים בנושא פוטמוניים בוויקישיתוף פוטמוניים, באתר ITIS (באנגלית) פוטמוניים, באתר NCBI (באנגלית) פוטמוניים, באתר Animal Diversity Web (באנגלית) פוטמוניים, באתר האנציקלופדיה של החיים (באנגלית) פוטמוניים, באתר GBIF (באנגלית)
יחסי מזרח טימור – פקיסטן

יחסי מזרח טימור–פקיסטן הם היחסים הבילטרליים בין מזרח טימור ופקיסטן. שתי המדינות כוננו יחסים דיפלומטיים זמן קצר לאחר עצמאותה של מזרח טימור בשנת 2002. שתי המדינות נהנות מיחסים לבביים. הדיפלומט הפקיסטני לשעבר מר ג'משד מרקר שניהל בהצלחה את משאל העם במזרח טימור כנציג המיוחד של מזכ"ל האו"ם נערץ מאוד בקרב הנהגת מזרח טימור. באופן דומה, חברי כוחות ההגנה הפקיסטניים מילאו תפקידים חשובים כחלק מכוחות שמירת השלום של האו"ם במזרח טימור. ממשלת מזרח טימור העניקה עיטורים לרבים מקציני הצבא בשנים האחרונות, שהיו חלק מכוח שמירת השלום במזרח טימור. ב-26 באפריל 2017, שגריר פקיסטן באינדונזיה קרא לסגן שר הבריאות של מזרח טימור שביקר בג'קרטה לתמוך במועמדותה של פקיסטן לארגון הבריאות העולמי (WHO). קיימת קהילה קטנה של כ-100 פקיסטנים במזרח טימור. רובם אנשי עסקים קטנים העוסקים בחייטות ולמעטים מהם יש משרות פרטיות במגזרים שונים. לאחר ליברליזציה של הגבלות ויזה על ידי ממשלת אינדונזיה, פקיסטנים המתגוררים במזרח טימור יכולים כעת לנסוע בקלות דרך אינדונזיה בזמן שהם נוסעים מ/אל פקיסטן. הקהילה הפקיסטנית גם הקימה את איגוד הפקיסטנים במזרח טימור (APTL) במאי 2017. הארגון עורך קבלות פנים בימים הלאומיים של פקיסטן ומזמין גם את הקהילה הדיפלומטית. העמותה גם מסייעת בפתרון בעיות הקהילה. יחסי הסחר בין שתי המדינות צוברים תאוצה. הייצוא של פקיסטן למזרח טימור בשנת 2018 הסתכם ב-11.6 מיליון דולר, עלייה של 485% מאז השנים הקודמות. המוצרים העיקריים הם דגנים, סוכר וממתקים, ירקות אכילים ומוצרים פרמצבטיים. סך היבוא של מזרח טימור באותה שנה היה קצת יותר מחצי מיליארד דולר. מזרח טימור מחזיקה בפקיסטן קונסוליית כבוד בקראצ'י. פקיסטן מיוצגת במזרח טימור באמצעות שגרירותה בג'קרטה, אינדונזיה. מדיה וקבצים בנושא יחסי מזרח טימור – פקיסטן בוויקישיתוף יחסי מזרח טימור–פקיסטן באתר שגרירות פקיסטן באינדונזיה
יחסי יוון–נמיביה

יחסי יוון–נמיביה הם היחסים הדיפלומטיים והכלכליים בין יוון לנמיביה. שתי המדינות כוננו יחסים דיפלומטיים ב-9 באוגוסט 1990, זמן קצר לאחר שדרום-מערב אפריקה קיבלה את עצמאותה מדרום אפריקה והוכרה כנמיביה. היחסים בין המדינות טובים מאוד. מעט מאוד יוונים מתגוררים בנמיביה ואין קהילה יוונית מאורגנת במדינה. יוון מיוצגת בנמיביה באמצעות שגרירותה בפרטוריה, דרום אפריקה. נמיביה מיוצגת ביוון באמצעות שגרירותה בלונדון, הממלכה המאוחדת, ובנוסף מחזיקה קונסוליית כבוד באתונה. מדיה וקבצים בנושא יחסי יוון–נמיביה בוויקישיתוף כינון יחסים דיפלומטיים בין יוון ונמיביה באתר ספריית האו"ם נמיביה באתר משרד החוץ היווני
תבלינים

האם התכוונתם ל... תבלין – חומר המוסף למזון לשם שיפור טעמו מוזיקה להקת התבלינים – להקה שפעלה בירושלים בשנות השישים התבלינים – להקת רוק ישראלית שנוסדה בשנות ה-2000 המוקדמות בעיר אילת תבלינים (שיר) – שיר של דיקלה משנת 2000
יחסי לטביה–ליכטנשטיין

יחסי לטביה–ליכטנשטיין הם היחסים הדיפלומטיים שבין הרפובליקה של לטביה לבין נסיכות ליכטנשטיין. שתי המדינות כוננו יחסים דיפלומטיים ב-24 באוקטובר 1991, זמן קצר לאחר פירוק ברית המועצות. ב-6 בדצמבר 1994 נפגש שר החוץ של לטביה ולדאס בירקבה עם שר החוץ של ליכטנשטיין, מרקוס ביכל, במהלך ועידת OSCE בבודפשט. ב-1–2 ביולי 2002, ביקר שר החוץ של ליכטנשטיין, ד"ר ארנסט יוזף וולך בלטביה. ב-27–28 באוקטובר 2005 השתתף נשיא לטביה בפורום הכלכלי "דיאלוג ליכטנשטיין 2005" שאורגן על ידי ממשלת ליכטנשטיין בואדוץ. לאחר ההצטרפות לאיחוד האירופי, בשיתוף פעולה כלכלי עם ליכטנשטיין, לטביה יכולה לנצל את הסכם האזור הכלכלי האירופי (EET) - תנועה חופשית של סחורות (למעט סחורות חקלאיות ודיג, שרק חלקן כלולות בהסכם), הון, אנשים ושירותים. הסכם EET נחתם בין כל המדינות החברות באיחוד האירופי, כמו גם נורווגיה, איסלנד וליכטנשטיין. בין 1999 למחצית הראשונה של 2005, היקפי סחר החוץ של לטביה עם ליכטנשטיין היו קטנים, למעט שנת 2000, אז היבוא מליכטנשטיין גדל במהירות ל-2.8 מיליון דולר. הייצוא של לטביה לליכטנשטיין בשנים 1999–2000 היה קטן מאוד, ומ-2001 עד 2004 הוא ירד לאפס. במחצית הראשונה של 2005, מחזור סחר החוץ של לטביה עם ליכטנשטיין היה 28.4 אלף דולר. היצוא לליכטנשטיין הסתכם ב-0.4 אלף דולר. מנגד, היבוא מליכטנשטיין הסתכם ב-28 אלף דולר. לטביה מיוצגת בליכטנשטיין באמצעות שגרירותה בווינה, אוסטריה, ובנוסף מחזיקה קונסוליית כבוד בבלצרס. האינטרסים של ליכטנשטיין בלטביה מיוצגים על ידי שגרירות שווייץ בריגה. מדיה וקבצים בנושא יחסי לטביה–ליכטנשטיין בוויקישיתוף Darba vizīte Lihtenšteinā באתר משרד החוץ של לטביה
אריה ליב לופיאן

הרב אריה ליב לופיאן (ה'תר"ע, 1910 - ז' באלול ה'תשל"ט, 30 באוגוסט 1979) היה רב וראש ישיבה אנגלי-אורתודוקסי יליד ליטא. בנו של רבי אליהו לופיאן. חידושיו נקבצו בספר "נאות אריה". כיהן במשך למעלה מעשרים שנה כראש ישיבת גייטסהד באנגליה. אריה ליב לופיאן נולד בעיר קלם, אז באימפריה הרוסית וכיום בליטא. אביו, הרב אליהו לופיאן היה רב בישיבת אור תורה בעיר. בגיל הנעורים למד בישיבת אור ישראל בסלבודקא אצל רבי יחזקאל ברשטין, ובישיבת טלז אצל רבי יוסף ליב בלוך ורבי חיים רבינוביץ. בשנת ה'תרפ"ט, 1929, היגרה משפחתו ללונדון באנגליה, שם עבר ללמוד בישיבת "עץ חיים". בשנת ה'תרצ"ח, 1938, התחתן עם ציפה לבית לוי, ביתו של משה לוי. הזוג התגורר בלונדון, שם נולדו ילדיהם הראשונים. בשנות הארבעים, עברו אריה ליב וציפה לצפון-מזרח אנגליה, לקהילה היהודית בעיר גייטסהד, ובשנת 1948 הוא החל ללמוד בכולל האברכים בגייטסהד בראשות רבי אליהו אליעזר דסלר, ובמקביל החל למסור שיעורים בתלמוד בישיבת בית יוסף בגייטסהד. בראשית שנות החמישים, רבי אריה ליב הציע לגיסו רבי אריה זאב גורביץ להצטרף לצוות הישיבה של גייטסהד שהתרחבה אז בעקבות גל פליטים שבאו לאנגליה לאחר מלחמת העולם השנייה. הרב גורביץ נענה להזמנה, והצטרף לצוות. רבי אריה ליב התמנה כראש ישיבת גייסטהד בשנת 1952. בתקופתו גדלה הישיבה ושילשה את מספר תלמידיה והפכה להיות אחד המרכזים התורניים הגדולים באירופה. בנו רבי גרשון לופיאן כיהן כרב ודיין בלונדון, נפטר ב-2014 בתו שרה נישאה לבן דודה הרב אברהם גורביץ ראש ישיבת גייטסהד רבי אריה ליב לופיאן באתר "אישי ישראל" רבי אריה ליב לופיאן באתר Geni
לבבות בודדים

לבבות בודדים (באנגלית: Lonelyhearts) הוא סרט דרמה אמריקאי בשחור-לבן משנת 1958 בבימויו של טנסנט דונהיו, עם מונטגומרי קליפט, דולורס הארט, רוברט ראיין ומורין סטייפלטון בתפקידים הראשיים. התסריט מבוסס על הרומן "גברת לבבות בודדים" של נתנאל וסט משנת 1933 ועל המחזה בשם זה הועלה בברודוויי ב-1957. על הספר הופק גם סרט בב-1933 וסרט טלוויזיה ב-1983. זאת הופעתה הקולנועית הראשונה של מורין סטייפלטון והיא הייתה מועמדת על כך ל-פרס אוסקר לשחקנית המשנה הטובה ביותר ולפרס גלובוס הזהב לשחקנית המשנה הטובה ביותר - סרט קולנוע. אדם ווייט (מונטגומרי קליפט) הוא סופר מתוסכל שמבקש להיות עיתונאי. הוא פוגש בבר את פלורנס שרייק (מירנה לוי) ופותח אתה בשיחה. פלורנס היא אשתו של העורך הראשי של עיתון ה"כרוניקל", ויליאם שרייק (רוברט ראיין). שרייק מגיע לבר וחשדו נופל על ווייט הצעיר והיפה. חיי הנישואין שלהם מלאים בבגידות מצד שניהם. פלורנס אומרת לבעלה כי אדם מבקש עבודה בעיתון. שרייק מטיל עליו להיות עורך הטור "גברת הלבבות המודדים" בו יקבל מכתבי קוראים המפרטים את בעיותיהם וצרותיהם וישתדל לענות להם. אדם מקבל את התפקיד מחוסר ברירה. אדם יושב בחדר עם העיתונאים נד גייטס (ג'קי קוגן) ופרנק גולדסמית' (מייק קלין) שלועגים לו על תפקידו. לאדם יש בת זוג אוהבת בשם ג'סטי סרג'נט (דולורס הארט) שגרה עם אביה האלמן ושני אחיה. הוא אוהב אותה אבל משקר בקשר לחייו. שמו האמיתי הוא לסיטר ואביו נידון ל-25 שנות מאסר לאחר שרצח את אשתו ואת מאהבה. בעת שהוא אומר לה כי הוא נוסע לבית יתומים בו גדל עד גיל 18 לאחר שהוריו נהרגו בתאונת דרכים, הוא למעשה נוסע לבקר את אביו הכלוא. רק בסוף הוא מגלה לה את האמת. היא מופתעת ומזועזעת אך לבסוף והיא מקבלת אותו. אדם לא מרוצה מתפקידו ומבקש לעזוב. שרייק מנסה לשכנע אותו להישאר ולהזמין לשיחה את אחד/אחת "הלבבות הבודדים". הבחירה נופלת על פיי דויל (מורין סטייפלטון). היא מגיעה אליו בחרדה ומספרת על צרותיה עם בעלה הנכה והאימפוטנט אליו היא נשואה כבר 11 שנה. אדם משוחח איתה ומרגיע אותה, היא מתאהבת בו אך הוא דוחה אותה בעדינות. בעלה פאט דויל (פרנק מקסוול) שומע את השיחה שלה בטלפון עם אדם ומנסה להתקיף אותה אך היא מאיימת עליו בסכין. הוא מגיע למערכת העיתון ומתכונן לירות באדם, אבל אדם מרגיע אותו והוא שומט את האקדח. אדם מתפטר מהעיתון ויוצא עם ג'סטי לדרך חדשה. "לבבות בודדים", במסד הנתונים הקולנועיים IMDb (באנגלית) "לבבות בודדים", באתר נטפליקס "לבבות בודדים", באתר AllMovie (באנגלית) "לבבות בודדים", באתר Rotten Tomatoes (באנגלית) "לבבות בודדים", במסד הנתונים הקולנועיים KinoPoisk (ברוסית) לבבות בודדים, באתר יוטיוב לבבות בודדים, באתר TCM חיי שקר - צנזורה לסרטים ומחזות, באתר ארכיון המדינה בישראל נקרא בשם "חיי שקר"
דה-קומוניזציה של אוקראינה

דה-קומוניזציה של אוקראינה (באוקראינית: Декомунізація в Україні) הייתה יוזמה של ממשלת אוקראינה, לאחר התפרקות ברית המועצות, לטיהור עמדות השפעה בחברה באוקראינה מסמלי המשטר הסובייטי, בעיקר בתחום התרבות ובמתן השמות ליישובים ברחבי המדינה, והן כללו הסרה ופירוק סמלים ופסלים המקושרים למשטר הסובייטי (כולל מתקופת מלחמת העולם השנייה), וכן איסור בחוק על פעולתם של ארגונים המקושרים עם הסובייטים או עם הנאצים. ב-15 במאי 2015 חתם נשיא אוקראינה פטרו פורושנקו על סדרת צוים לתקופה של שישה חודשים, בהן הוסרו למעשה סמלים קומוניסטים מאנדרטאות ברחבי המדינה (סמלים שהכילו את דיוקניהם של לנין, סמלי הפטיש והמגל וכן סמלים רוסיים מובהקים אחרים. בנוסף, שמות של 22 ערים ועוד 44 יישובים שונו כך שלא ישאו עוד את השם הניתן להם על ידי המשטר במוסקבה, רובן במחוז דונצק במזרח אוקראינה. לפי הצו, היה על כל הראשויות המקומיות לטפל בשינויי השמות עד 21 בנובמבר 2015. הוחלט גם שאם הראשות המקומית תיכשל בהענקת השם החדש למקום, ההערכה בעניים תעבור לראשות גבוהה יותר וההחלטה תינתן עד 21 במאי 2016. באותה השנה, שונו שמותיהם של 51,493 רחובות ו-987 ערים וישובים, וכן הוסרו 1,320 פסלי לנין ועוד 1,069 מוניומנטים קומוניסטים אחרים. ב-24 ביולי 2015 החליט שר הפנים של אוקראינה, ארסן אבקוב, לאסור על שלושת המפלגות הקומוניסטיות באוקראינה (Комуністична партія України, Комуністична партія України (оновлена) ו-Комуністична партія робітників і селян) מלהשתתף במערכת הבחירות. בפועל, מפלגות אלו הוצאו מחוץ לחוק ב-30 בספטמבר וב-16 בדצמבר 2015. דה-נאציפיקציה הסכסוך האוקראיני-רוסי מדיה וקבצים בנושא דה-קומוניזציה של אוקראינה בוויקישיתוף דה-קומוניזציה של אוקראינה (באוקראינית), באתר ויקיטקסט Summary of Ukraine’s four new decommunization bills, מתוך אתר euromaidanpress.com (באנגלית) Ukraine lawmakers ban 'Communist and Nazi propaganda', מתוך אתר דויטשה ולה (באנגלית) В Україні перейменують 22 міста і 44 селища, מתוך אתר pravda.com.ua (באוקראינית) Комсомольськ у будь-якому випадку перейменують, מתוך אתר poltava.depo.ua (באוקראינית) Decommunization reform: 25 districts and 987 populated areas in Ukraine renamed in 2016, מתוך אתר ukrinform.net (באוקראינית) Ukraine’s Justice Ministry outlaws Communists from elections, מתוך אתר kyivpost.com (באנגלית) ערך זה הוא קצרמר בנושא אוקראינה. אתם מוזמנים לתרום לוויקיפדיה ולהרחיב אותו.
גוש מערבא

גוש מערבא הוא גוש התנחלויות הנמצא בשומרון, במערב חבל מועצה אזורית מטה בנימין, ומכיל את ההתנחלויות ברוכין, עלי זהב, לשם, שחרית ופדואל. הגוש ממוקם כ-3 ק"מ צפונית לבית אריה-עופרים, 7 ק"מ מצפון-מזרח לאלעד, וכ-14 ק"מ מצפון למודיעין עילית, באזור דרום-מערב השומרון וגובהו נע בין 300 ל-400 מטרים מעל פני הים. בשל קרבתו לקו הירוק וגובהו הרב, ניתן לצפות ממנו על אזור השרון וגוש דן בבירור, מאשדוד בדרום ועד נתניה בצפון. באזור זה נמצאת המרפסת של המדינה, ממנה ניתן לראות ביום ברור את כל גוש דן, ההגדרה המורחבת לגוש כוללת את היישובים בית אריה-עופרים, רבבה, ברקן וקריית נטפים. גוש ההתיישבות נוסד ב-1983 כאשר הוקמו היישובים ברוכין ועלי זהב על שם עליזה בגין אשתו של ראש הממשלה דאז מנחם בגין, ולאחר מכן הוקמו היישובים פדואל ב-1984 ולשם ב-2013. כיום מונה הגוש כ-23,000 תושבים, חלק גדול מתושבי היישוב עובדים באזור התעשייה ברקן, ובעיר אריאל ובאוניברסיטת אריאל בשומרון. תושבי האזור סובלים מהתנכלויות טרור כגון פיגועי אבנים ופיגועי ירי מפורעים ערבים מהכפרים השכנים בורוקין, דיר בלוט, ראפאת וכפר א-דיכ. באזור זה ישנן גם תגליות ארכאולוגיות ביניהן חורבת דיר סמען ודיר קלעה, שתיהן מהתקופה הביזנטית בארץ ישראל. גוש מערבא, ברשת החברתית פייסבוק אלדר ממן, ניצול הלינץ' מדבר לראשונה: "היכו אותי באלות, רוצצו את ראש הכלב והשתעשעו בהתעללות בו", באתר 0404, ‏2022-08-05